Vakat je...
Vakat je... je prvi studijski album goraždanske rock-grupe Zona Isključenja. Album je simboličnog naziva i oslikava koliko je dugo trebalo do njegovog objavljivanja. Na albumu se nalazi 10 pjesama prilično izmiješanih žanrova. Tako se pojavljuju elementi hard rocka, ska, classic rocka te orijentalnog etna. Cijeli materijal sniman je u tri različita studija u BiH i Njemačkoj u periodu od 6 godina. Bend je snimio video spot za pjesmu "Ljubav" kao najavni singl albuma, te po izdavanju i drugi video spot za pjesmu "Lijepa Moja". "Vakat je" je tako postao prvi studijski album nekog goraždanskog benda.